E24 holder til i Schibsteds lokaler i Akersgata 55, rett ved Regjeringskvartalet. 
**E24** (tidligere **N24.no og Dine Penger**) er en norsk økonomiredaksjon som utgir nettavisen E24.no og magasinet *Dine Penger.* I tillegg utgir den flere podkaster. Selskapet eies av mediekonsernet Schibsted, og samarbeider med *Aftenposten* og *VG*, samt regionavisene *Stavanger Aftenblad* og *Bergens Tidende*. 

E24.no er landets største nettavis for finans, økonomi og næringsliv. E24.no hadde rundt 518 000 lesere i 2020, ifølge Kantar. Det betyr at det er landets sjette største nettavis, etter VG.no, NRK.no, Dagbladet.no og Nettavisen.no.

Historikk
---------

Nettstedet ble lansert 18. april 2006, med inspirasjon fra N24.se (siden endret navn til E24.se) i Sverige, som i løpet av kort tid ble Sveriges største nettsted for nyheter om økonomi og næringsliv. Den svenske varianten ble nedlagt i 2012. E24 ble allerede i løpet av første uke i drift Norges største økonominettsted, foran de daværende konkurrentene NA24.no, dn.no og hegnar.no.[]

E24 var de tre første årene eid med 60 prosent av Aftenposten og 40 prosent av VG gjennom et samarbeid. VG, som igjen av eies av Schibsted, ble eneeier fra midten av 2010. E24 ble høsten 2013 fusjonert med økonomimagasinet Dine Penger, som også var eid av VG. 

Høsten 2019 ble det kjent at Schibsted ønsket å fokusere på næringslivsjournalistikk med E24 som merkevare. Endringen førte til at nettstedet Sysla, som også ble eid av Schibsted, ble lagt ned. Aftenposten, Bergens Tidende, Stavanger Aftenblad og VG gikk inn på eiersiden, med sistnevnte som største eier.

Per Valebrokk var ansvarlig redaktør fra 2008 til 2018, og kom fra stillingen som sjefredaktør i *Varden.* Gard Borch Michalsen var ansvarlig redaktør fra 2018 til 2020 og valgte å fratre stillingen på dagen etter det han omtalte som «tydelige tilbakemeldinger fra redaksjonen». Lars Håkon Grønning ble utnevnt som sjefredaktør i 2021 og kom fra stillingen som nyhetsredaktør.

Innhold
-------

De fremste konkurrentene til E24 er *Finansavisen* og *Dagens Næringsliv.* E24.no dekker i hovedsak børs, næringsliv, boligmarkedet, personlig økonomi, økonomisk politikk og andre økonominyheter. Den etablerte en egen redaksjon for undersøkende journalistikk i 2019. E24 gir ut podkastene E24-podden, Voksenpoeng med Nora og Pengerådet. 

E24 publiserte i 2018 en rekke avsløringer om Innovasjon Norge og Anita Krohn Traaseth, deriblant at Krohn-Traaseth skal ha ansatt en venninne som HR-direktør og at Ferd-arving og milliardær Katharina Andresen ble ansatt i Innovasjon Norge uten tilstrekkelige kvalifikasjoner for stillingen.

Referanser
----------

1. ↑  «Digitaltall for norske medier 2020». *kantar.no*. Arkivert fra originalen 3. juni 2021. Besøkt 3. juni 2021.
2. ↑  «(+) Schibsted vrakar økonomisatsinga Sysla». *m24.no* **(norsk)**. 28. oktober 2019. Besøkt 3. juni 2021.
3. ↑  Alex, Ole; Saue, er (28. oktober 2019). «(+) Schibsted med stor næringslivssatsing: Ansetter opp mot 30 nye journalister». *m24.no* **(norsk)**. Besøkt 3. juni 2021.
4. ↑  «Gard L. Michalsen slutter i Medier24 - blir ny publisher for E24. Erik Waatland konstituert som redaktør». *Medier24.no* **(norsk)**. 28. juni 2018. Besøkt 25. september 2019.
5. ↑  Jerijervi, Dag Robert. «Slutter som redaktør i E24 på dagen: - Har fått tydelige tilbakemeldinger». *kampanje.com*. Besøkt 3. juni 2021.
6. ↑  «Lars Håkon Grønning er ny ansvarlig redaktør i E24». *e24.no*. Besøkt 3. juni 2021.
7. ↑  Weiberg-Aurdal, Jan Magnus (19. desember 2019). «(+) Mina Liavik Karlsen (26) blir gravesjefen til E24: – Vi skal levere viktig og god journalistikk». *m24.no* **(norsk)**. Besøkt 3. juni 2021.
8. ↑  Wig, Karl; Sagmoen, Ingvild; Lorentzen, Marius; Høgseth, Martin Hagh; Lorch-Falch, Sophie. «Traaseth informerte ikke styret: Ga direktørjobb til venninne». *E24*. Besøkt 2. april 2019.  Mangler `|etternavn5=` i Authors list (hjelp)
9. ↑  Lorch-Falch, Sophie. «Innovasjon Norge lyste ikke ut stilling - ansatte Norges rikeste kvinne». *E24*. Besøkt 2. april 2019.

Eksterne lenker
---------------

* (no) Offisielt nettsted Rediger på Wikidata

| * v
* d
* r
Schibsted |
| --- |
| Aviser | 
* *20 Minutes France*
* *20 Minutos Spain*
* *Aftenposten*
* *Aftonbladet*
* *Bergens Tidende*
* *Fædrelandsvennen*
* *Stavanger Aftenblad*
* *Svenska Dagbladet*
* *VG*

 |
| Delt eierskapsaviser | 
* *Adresseavisen*
* *Harstad Tidende*
* *iTromsø*
* *Postimees*
* *SL Õhtuleht*

 |
| TV-selskaper | 
* Aftonbladet TV7
* Kanal 2
* Sandrew Metronome

 |
| Internettsider | 
* E24
* E24.se
* Finn.no
* Hitta
* Sesam
* Mittanbud.no

 |
| Datterselskaper | 
* Eesti Meedia Group
* Estonian Magasin Group
* Schibsted Norge
* Schibsted Forlagene
* Zurnalu Leidybos Grupe

 |